Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Irakasleari Laguntzeko Zentroetako aholkulari lanpostuen erregularizazioari buruzkoa. Galdera 2018ko abenduaren 21eko 158. Nafarroako Parlamentuko Aldizkari Ofizialean argitaratu zen.

Iruñean, 2019ko urtarrilaren 16an

Lehendakaria: Ainhoa Aznárez Igarza

ERANTZUNA

Unión del Pueblo Navarro (UPN) talde parlamentarioari atxikitako foru parlamentari Alberto Catalán Higueras jaunak 9-18/PES-00271 idatzizko galdera aurkeztu du. Hauxe da Nafarroako Gobernuko Hezkuntzako kontseilariaren informazioa:

ILZetako irakaskuntzako aholkularien lanpostu guztiak legegintzaldi honetan zehar erregularizatu dira, eta plantilla organikoan ageri dira jada (67/2018 Foru Dekretua).

Hezkuntza Departamentuak ez du ILZetako irakaskuntzako aholkularien lanpostuetarako oposizio-lehiaketarako deirik egiten. 2018-2019 ikasturtean zehar behin-behinekoz betetako lanpostuetarako merezimendu-lehiaketarako deialdia eginen da, izendapen horiek 2019-2020 ikasturtean eraginkorrak izan daitezen.

Iruñean, 2019ko urtarrilaren 16an

Hezkuntzako kontseilaria eta Gobernuko eleduna: María Solana Arana